**«δημοκρατία είναι ένα καθεστώς συνεχούς διαβούλευσης»**

Έχουμε την χειρότερη κυβέρνηση, με αντιλαϊκές πολιτικές στην υγεία, παιδεία, εργασιακά, ασφαλιστικό, οικονομία - ακρίβεια - φτωχοποίηση, εξωτερική πολιτική - εξοπλισμοί, λίστες Πέτσα - ΜΜΕ, ξεπούλημα ΔΕΗ κλπ. Γιατί ενώ "χάνει" η ΝΔ δεν κερδίζει ο ΣΥΡΙΖΑ ; Φταίνε τα ΜΜΕ ( ο Ελεφάντης τα αποκάλεσε "κόμματα νέου τύπου" ) , φταίει το αντισύριζα μέτωπο . Όχι μόνο, φταίμε και μείς. Για την **αναμφισβήτητη επιτυχία** "*να βγάλουμε τη χώρα απ'τα μνημό*νια" δεν πρέπει να νομίζουμε ότι οι πολίτες μας το χρωστούν γιατί αυτό επιτεύχθηκε με θυσίες του Λαού, το επιχείρημα "*πετύχαμε εκεί που απέτυχαν τα μνημονικά κόμ*ματα" δηλαδή αναγκαστικά εφαρμόσαμε επιτυχημένες μνημονικές πολιτικές, είναι προβληματικό, η διαχείριση με κοινωνική ευαισθησία δεν αλλάζει το νεοφιλελεύθερο πρόσημο των πολιτικών μας μέχρι το 2018.

Δεν κατανοήσαμε ότι η κυβέρνηση μας συνέβαλε στην μείωση των προσδοκιών και στην κατάρρευση του αριστερού αφηγήματος. Η απομάκρυνση των ψηφοφόρων του 2015 δεν οφείλεται στην άσκηση αριστερών πολιτικών αλλά το αντίθετο. Επίσης δεν οφείλεται στην συμφωνία των Πρεσπών , χάρις και σ’αυτή άνοιξε ο δρόμος για την διεύρυνση και την ΠΣ. Ενώ έχουμε έναν πολύ καλό Απολογισμό διακυβέρνησης (παρόλο που δεν συζητήθηκε), γιατί δεν έχουμε Απολογισμό αντιπολίτευσης ; Ο Σύριζα ως αντιπολίτευση ορισμένες φορές θολώνει το πολιτικό στίγμα πχ οι θέσεις του για Ελληνικό, Fraport,η σιωπή του για τις σχέσεις κράτους Εκκλησίας ,η μη ανταπόκριση στην πρόταση Βαρουφάκη για επαναφορά στο Δημόσιο Αττικής Οδού, ΔΕΗ τώρα χωρίς τους καταναγκασμούς του μνημονίου (βλέπε απόφαση ΣτΕ για επαναφορά ΕΥΔΑΠ, ΟΑΣΘ). Στα θέματα της ακρίβειας θέσεις όπως φταίει και η κυβέρνηση και ο διεθνής παράγοντας,δεν αποδίδουν ευθύνες και χρειάζονται ξεκάθαρες θέσεις. Δεν μπορούμε να αρέσουμε σε όλους. Πρέπει να έχουμε προτεραιότητες υπέρ των ασθενέστερων, αυτό σημαίνει "η καρδιά χτυπά Αριστερά". Να μιλήσουμε για το σοσιαλισμό με ελευθερία και δημοκρατία, για τις αξίες της αριστεράς, με όραμα για το μέλλον, ως έμπνευση για εναλλακτικές πολιτικές που θα αντιμετωπίζουν την έκρηξη των ανισοτήτων, δηλαδή ένα μήνυμα για την αλλαγή του κόσμου. Το κόμμα να πρωτοστατήσει για ένα μαζικό κίνημα ειρήνης και αφοπλισμού. Χρειαζόμαστε κόμμα μαζικό μελών που να συμμετέχουν ενεργά και ουσιαστικά, θα συνδιαμορφώνουν τις θέσεις και τις αποφάσεις ,τότε οι αποφάσεις όπως η συμμετοχή των μελών σε συνδικάτα, στην Τοπική Αυτοδιοίκηση, στις οικολογικές πρωτοβουλίες και τα κινήματα θα υλοποιούνται από περισσότερους. Η εκλογή του Προέδρου σ.Α.Τσίπρα και της ΚΕ από το Συνέδριο. Ενωτικό και συνθετικό Συνέδριο για την ανατροπή της κυβέρνησης της ΝΔ.

*Κώστας Νικολάου ΟΜΑ1 ΑγίαΠαρασκευή*